ચાની નાની દુકાન થકી કુટુંબનું ગુજરાન ચલાવનારા દામોદરદાસ મોદી અને એમના પત્ની હીરાબહેનનાં સાત સંતાનમાં નરેન્દ્ર ત્રીજા ક્રમના છે. ન. મો.ના સૌથી વધુ મોટા ભાઈ સોમભાઈ ૬૮ વર્ષના છે અને પિતાના ૧૯૮૯માં થયેલા અવસાન પછી વડનગર સાથેની એમની એકમાત્ર શેષ કડી છે. નિવૃત્ત સરકારી કર્મચારી એવા સોમભાઈ વૃદ્ધો-અશક્તોની સંભાળ માટે એક ઘર ચલાવે છે. એમનાં બધા ભાઈ-બહેન વડનગરમાંથી બહાર નીકળી ગયાં છે. અમૃતભાઈ (૬૫) એક ખાનગી પેઢીમાંથી નિવૃત્ત થયા છે. વાસંતીબહેન (૫૭) એક વેપારીને પરણ્યાં છે. હસમુખભાઈ (૫૫) એલઆઇસીના અધિકારી છે. પ્રદ્લાદભાઈ (૫૨) ગુજરાતના કરિયાણા દુકાનદાર સંઘના પ્રમુખ છે. સૌથી વધુ નાના પંકજભાઈ ગાંધીનગરમાં ગુજરાતના માહિતી ખાતામાં સહાયક ડિરેક્ટર છે. ૯૫ વર્ષનાં માતા હીરાબહેન ગાંધીનગરમાં ન.મો.ની સાથે રહે છે. ગુજરાતના મુસ્લિમો સાથેની ખૂબ ચર્ચાયેલી તિરાડને ન.મો.એ વડનગરમાં જ સૌથી વધુ પૂરી દીધી છે. મોદી હિન્દુઓ અને મુસ્લિમો વચ્ચે ભેદ રાખે છે એવું કહેનારાઓએ અહીં આવીને એમની સગ્ગી આંખે જોવું જોઈએ, એમ વડનગર પાસેના મુસ્લિમ બહુમતીવાળા ગામ મોલિકપુર ગામના સરપંચ અબુ બકર ભક્કા કહે છે. આ ગામ અને આસપાસનાં ગામોમાં પણ આજે એ સુવિધાઓ છે, જેની દાયકા પહેલા કલ્પના પણ નહોતી થઈ શકતી. બધે જ નવાનક્કોર પાક્કા ડામર રસ્તા છે અને બધાં ઘરમાં નળમાં પાણી આવે છે. ખુદ વડનગરમાં પણ જાહેર સંસ્થાઓ ઈમારતોથી માંડીને યોજનાઓ સુધી બધાનો જ યશ મોદી સરકારની કાળજીભરી સેવાને જ